《抵豫章》
宋代·赵文

泊舟豫章城，黑潦满道周。
街衢未改昔，故旧罕所留。
行投学子庐，假榻得小休。
灯前作家书，岂为儿女谋。
戒之筑土室，弟骨至则收。
茫茫念三年，此骨知在不。
置书就我寝，泫然泪双流。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。